6f6572bab846b52da581f425643d9c6a
hvad er en tandkrone?
tandkunsten.dk
2021.10
en tandkrone er måde at reparere en tand, hvor skaden er for stor til at rette med fyldninger. tandkronen bygges ovenpå resterne af den eksisterende tand af enten guld, porcelæn eller en kombination (med porcelæn yderst). 
en tandkrone er en individuelt fremstillet erstatning for toppen af en tand, der sikrer tandens styrke og beskytter mod skader. kronen passer perfekt til nabotænderne og den modstående tand, som den tygger sammen med. kronen ligner, efter cementering, en helt ny tand.
i tandkunsten anbefaler vi kroner til de tænder, der er vigtige for biddet og æstetik i tandsættet. vi anbefaler desuden, at alle rodbehandlede tænder behandles med krone.
642dd45e6cdec7ae952c01b10b938b28
hvornår er kronebehandling nødvendigt?
tandkunsten.dk
2021.10
der kan være forskellige årsager til, at det er nødvendigt at få en kronebehandling.
de mest typiske årsager er: 
at tanden knækker eller revner, når man tygger i noget hårdt, at man falder i forbindelse med sport eller hvis det ikke er muligt at bygge op med plast.
at tanden er rodbehandlet og derfor svagere, fordi tandens nerve er fjernet. nerven er et blodigt væv, som giver fugt og liv til tanden, og som giver tanden fleksibilitet og modvirker, at den knækker. når tanden er rodbehandlet, bliver den udtørret og har derfor større risiko for at knække. kronen er med til at styrke tanden, så den holder i mange år.
at tanden trænger til en kosmetisk opgradering på grund af misfarvninger. det er muligt at få foretaget en farveprøve, så krones farve bliver helt perfekt og passer til resten af tandsættet.
at tanden har så dybe revner, at de ikke kan behandles med fyldninger.
at tanden er ramt af omfattende caries
til tænder som er knækkede eller rodbehandlede, anvendes en stiftopbygning under kronen.
8d5529c21e8535aa3117b8f9588c0958
hvad er tandkroner lavet af?
tandkunsten.dk
2021.10
tandkroner bliver lavet i guldlegering, porcelæn eller en kombination af guld og porcelæn. begge materialer er hærdede, og risikoen for at kronen knækker er minimal. 
hvis der er risiko for at tanden skal rodbehandles på et senere tidspunkt er det en god idé at lave en krone i metalkeramik (mk-krone), da denne er mere holdbar, når man skal bore ned igennem den.
6cf6ee3b2863742fccced677e7fb2a6f
hvordan fremstilles kronen?
tandkunsten.dk
2021.10
i tandkunsten får du to tider, når en krone skal tilpasses din tand. 
ved første besøg skal tanden røntgenfotograferes, bedøves og tilslibes, så der er plads til kronen og nabotænderne. hos tandkunsten scanner vi tandstubben til kronen i stedet for at tage et aftryk (som før i tiden). vi scanner begge kæber samt et billede af, hvordan du tygger sammen. dette medvirker til hurtigere fremstilling af kronen og forkorter ventetiden til at få kronen sat på. 
ved andet besøg tjekker vi, om tandkronen passer, ligesom vi tager et kontrol-røntgenbillede for at sikre, at kanterne slutter til, inden vi cementerer kronen.
alle kroner cementeret i tandkunsten er fremstillet af danske tandteknikere, som er medlem af brancheforeningen danske dental laboratorier.
272085e83e61c28142e026859fe9cfaa
er der komplikationer ved en kronebehandling?
tandkunsten.dk
2021.10
generelt er der meget få komplikationer forbundet med kronebehandling. det er normalt, at tænder, som har fået kroner, kan være ekstra følsomme specielt for kulde og måske varme i de første måneder efter behandlingen. 
tilstanden kan være ubehagelig, men kræver ingen behandling og går i sig selv.
78e5890c1b515f467cd0a8945f741896
hvad koster en kronebehandling?
tandkunsten.dk
2021.10
en kronebehandling koster fra 6.200 kroner. denne pris inkluderer røntgenbillede, bedøvelse, beslibning og cementering. den eksakte pris på en kronebehandling afhænger dog af, hvilke og hvor mange tænder der skal behandles. 
du kan se de eksakte priser på en kronebehandling under vores priser.
bed6b1710df414207612f93692dbd675
kan jeg få garanti på tandkroner?
tandkunsten.dk
2021.10
i tandkunsten yder vi syv års garanti på tandkroner, hvilket betyder, at kronens værdi afskrives i løbet af den periode. hvis den går i stykker efter 3,5 år og ikke kan sættes på igen, bliver den nye krone lavet til halv pris. 
det er en forudsætning, at der ikke er tale om udefrakommende faktorer som for eksempel sygdom, ulykke, medicinsk behandling, manglende renholdelse eller anden misligholdelse. garantien bortfalder, hvis de halvårlige tandeftersyn ikke overholdes. 
garantiordningen kommer sjældent til anvendelse, da alle kroner generelt udviser meget lang holdbarhed. som udgangspunkt kan det forventes, at kroner kan sidde i munden meget længe.